Document ID: 31988R0421

*****
ΚΑΝΟΝΙΣΜΟΣ (ΕΟΚ) αριθ. 421/88 ΤΗΣ ΕΠΙΤΡΟΠΗΣ
της 15ης Φεβρουαρίου 1988
για τροποποίηση του κανονισμού (ΕΟΚ) αριθ. 1808/87 που καθορίζει τις τιμές αναφοράς των υβριδίων αραβοσίτου και των υβριδίων σόργου που προορίζονται για σπορά για την περίοδο εμπορίας 1987/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), όπως τροποποιήθηκε από τον κανονισμό (ΕΟΚ) αριθ. 3985/87 (2), για τη δασμολογική και στατιστική ονοματολογία και το κοινό δασμολόγιο, και ιδίως το άρθρο 15,
Εκτιμώντας:
ότι, από 1ης Ιανουαρίου 1988, καθιερώθηκε από τον κανονισμό (ΕΟΚ) αριθ. 2658/87, με βάση την ονοματολογία του εναρμονισμένου συστήματος, μια συνδυασμένη ονοματολογία εμπορευμάτων, που πληροί συγχρόνως τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας·
ότι θα πρέπει, κατά συνέπεια, να διατυπωθούν οι περιγραφές των εμπορευμάτων και οι δασμολογικοί αριθμοί που εμφαίνονται στον κανονισμό (ΕΟΚ) αριθ. 1808/87 της Επιτροπής (3), σύμφωνα με την ορολογία της συνδυασμένης ονοματολογίας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Σπόρων για Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1808/87, οι όροι «των διακρίσεων 10.05 Α Ι, 10.05 Α ΙΙ, 10.05 Α ΙΙΙ και 10.07 Γ Ι του κοινού δασμολογίου» αντικαθίστανται από τους όρους «των διακρίσεων της συνδυασμένης ονοματολογίας 1005 10 11, 1005 10 13, 1005 10 15 και 1007 00 10».
Άρθρο 2
Το παράρτημα του κανονισμού (ΕΟΚ) αριθ. 1808/87 αντικαθίσταται από το παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Φεβρουαρίου 1988.

Labels: 2
17
6